Na temelju članka 14. Zakona o predškolskom odgoju i obrazovanju ("Narodne Novine", broj 10/97, 107/07, 94/13, 98/19 i 57/22) i članka 30. Statuta Općine Sikirevci („Službeni vjesnik Brodsko-posavske županije“, broj 11/21), Općinsko vijeće Općine Sikirevci, na 13. sjednici održanoj 31.ožujka 2023 . godine, donosi

**Plan mreže dječjih vrtića**

**na području Općine Sikirevci**

1. UVOD

Članak 1.

Planom mreže dječjih vrtića na području Općine Sikirevci utvrđuju se dječji vrtići u kojima se obavlja djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja, te razvoj mreže dječjih vrtića na području Općine Sikirevci u skladu sa potrebama građana Općine Sikirevci.

Članak 2.

Općina Sikirevci ima pravo i obvezu odlučivati o potrebama i interesima građana na svojem području organiziranjem i ostvarivanjem programa predškolskog odgoja i obrazovanja.

Prava i obveze iz prethodnog stavka ovog članka ostvaruju se osiguranjem smještajnih kapaciteta za djecu s područja Općine Sikirevci u ustanovama predškolskog odgoja i financiranjem ekonomske cijene redovnog programa predškolskog odgoja i obrazovanja sukladno planiranim sredstvima u Proračunu Općine Sikirevci.

1. PLAN MREŽE DJEČJIH VRTIĆA

Članak 3.

Na području Općine Sikirevci djelatnost predškolskog odgoja i obrazovanja provodit će predškolska ustanova Dječji vrtić „VILA ZVONČICA“ iz Donjih Andrijevaca, Trg kralja Tomislava 13.

Dječji vrtić iz stavka 1. ovog članka je u postupku osnivanja od strane Osnivača:

1. Općina Donji Andrijevci, Trg kralja Tomislava 5, Donji Andrijevci, OIB: 28037558650
2. Općina Velika Kopanica, Vladimira Nazora 1, Velika Kopanica, OIB: 75466648116
3. Općina Sikirevci, Ljudevita Gaja 4A, Sikirevci, OIB: 58216299647
4. Općina Gundinci, Stjepana Radića 4, Gundinci, OIB: 15032925247
5. Općina Slavonski Šamac, Kralja Zvonimira 63, Slavonski Šamac, OIB: 99375444553
6. Općina Trnava, Ivana Meštrovića 2, Trnava, OIB: 87769903388 (u daljnjem tekstu: Osnivači).

Članak 4.

Područni odjeli Dječjeg vrtića iz članka 3. stavka 1. su:

1. Područni odjel “Medenjak” sa sjedištem u Velikoj Kopanici, Vladimira Nazora 1.
2. Područni odjel “Sunčana” sa sjedištem u Sikirevcima, Vladimira Nazora 1.
3. Područni odjel “Trnoružica” sa sjedištem u Gundincima, Stjepana Radića 2.
4. Područni odjel “Vitez” sa sjedištem u Slavonskom Šamcu, Kralja Zvonimira 65.
5. Područni odjel “Bobica” sa sjedištem u Trnavi, Ivana Meštrovića 26.

Članak 5.

Program predškolskog odgoja i obrazovanja će se provodit u tri grupe u područnom odjelu „Sunčana“ sa sjedištem u Sikirevcima, Vladimira Nazora 1 od čega će jedna grupa djelovati pod programom predškole.

1. ZAVRŠNE ODREDBE

Članak 6.

Ovaj Plan mreže može se dopunjavati osnivanjem novih dječjih vrtića u skladu sa zakonom kojim se uređuje predškolski odgoj i obrazovanje te Državnim pedagoškim standardom predškolskog odgoja i naobrazbe odnosno otvaranjem novih područnih objekata dječjih vrtića, uključujući i njihovo proširivanje.

Članak 7.

Ovaj Plan će se dostaviti Brodsko-posavskoj županiji, a u svrhu usklađivanja Plana mreža dječjih vrtića na njenom području.

Članak 8.

Ovaj Plan stupa na snagu osmog dana od dana objave u „Službenom glasniku Općine Sikirevci“ i bit će objavljen na službenim web stranicama Općine Sikirevci [www.opcina-sikirevci.hr](http://www.opcina-sikirevci.hr).

OPĆINSKO VIJEĆE

OPĆINE SIKIREVCI

Predsjednik Općinskog vijeća:

Tomislav Zovko

KLASA: 601-02/23-01/1

URBROJ: 2178-26-02-23-01

Sikirevci, 31. ožujka 2023. godine